પૂરના કારણે પેરિસમાં જનજીવન ઠપ થઈ ગયું છે. પૂરના કારણે હોસ્પિટલમાંથી દર્દીઓને બહાર કાઢવા પડ્યા છે તેમજ શાળા અને કોલેજો તેમજ કચેરીઓ બંધ રાખવાની ફરજ પડી છે. સતત ભારે વરસાદથી પેરિસના ૧૧ જેટલા વિસ્તારમાં ઓરેન્જ એલર્ટ જારી કરવામાં આવ્યું છે. જે ખતરાની ચાર કેટેગરીમાંથી ત્રીજા ક્રમે છે, જ્યારે પૂરનાં પાણી ફરી વળતાં પેરિસનાં સાત જેટલાં રેલવે સ્ટેશનને પણ બંધ કરવાની ફરજ પડી છે.